 a

**ޑރ. ޢަބްދުއްޞަމަދު މެމޯރިއަލް ހޮސްޕިޓަލް**

ގދ. ތިނަދޫ،

ދިވެހިރާއްޖެ.

**ގދ. ހޯޑެއްދޫ ޞިއްޙީ މަރުކަޒުން ގދ. މަޑަވެލި ޞިއްޙީ މަރުކަޒަށް ލެބޯޓަރީ ސާމްޕަލްތައް އުފުލުމުގެ ދަތުރު ކޮށްދޭނެ ފަރާތެއް ހޯދުމަށް ކުރެވުނު ޢިއުލާނާއިބެހޭ މަޢުލޫމާތު ޝީޓް**

1**. ބީލަމާއިބެހޭ މަޢުލޫމާތު:**

|  |  |
| --- | --- |
| އިޢުލާން ނަންބަރ: | (IUL)ASMH-GRAD/ASMH/2020/14 |
| އިޢުލާން ކުރި ތާރީޚް: | 12 މާރޗް 2020 |

**1.1 ރެޖިސްޓަރ ކުރުން:**

15 މާރޗް 2020 ވާ އާދިއްތަ ދުވަހުން ފެށިގެން 16 މާރޗް 2020 ވާ ހޯމަ ދުވަހުގެ ނިޔަލަށް ( ހެދުނު 09:00 އިން 13:00 އާއި ދޭތެރޭ ރަސްމީދުވަސްތަކުގައި)

**1.2 މަޢުލޫމާތު ސާފުކުރުން:**

17 މާރޗް ވާ އަންގާރަ ދުވަހުގެ ހެދުނު 10:00

**1.3އަންދާސީ ހިސާބް ހުށަހެޅުން:**

19 މާރޗް 2020 ވާ ބުރާސްފަތި ދުވަހުގެ ހެދުނު 10:00

އަންދާސީ ހިސާބު ހުށަހެޅޭނީ ރެޖިސްޓަރ ކުރަން ވަޑައިގަންނަވާ ފަރާތްތަކަށެވެ. އެނޫން ފަރާތްތަކުން ހުށަހަޅުއްވާ އަންދާސީ ހިސާބު ބަލައެއް ނުގަނެވޭނެއެވެ.

**ނޯޓް: (މަތީގައި ދެންނެވިފައިވާ ތާރީޙް ތަކުގައި ޑރ. އަބްދުލް ސަމަދު މެމޯރިއަލް ހޮސްޕިޓަލް އޮފީހަށް ނުވަތަ ގދ. ހޯޑެއްދޫ ޞިއްޚީ މަރުކަޒް އަދި ގދ. މަޑަވެލި ޞިއްޚީ މަރުކަޒަށް ވަޑައިގެން ރެޖިސްޓަރ ކުރުމާއި، މަޢުލޫމާތު ސާފުކުރެއްވުމާއި އަންދާސީ ހިސާބް ހުށައެޅުއްވުން ކުރިއަށް ގެންދެވޭނެވާހަކަ ދެންނެވީމެވެ.)**

**2. އަންދާސީ ހިސާބާއިއެކު ހުށަހަޅުއްވަންޖެހޭ ލިޔުންތައް:**

2.1 ފުރިހަމަ ކުރެވިފައިވާ ބީލަން ފޯރމް ( މީގެ ތެރޭގައި ބީލަން ހުށަހަޅާ ފަރާތުގެ ނަން، މަސައްކަތުގެ ތަފްޞީލަށް 1 މަސްދުވަހަށް ކަނޑައަޅާ އަގު، ބީލަން ހުށަހަޅާ ތާރީޚް، ބީލަން ހުށަހަޅާ ފަރާތުގެ ސޮއި، ކުންފުނި ނުވަތަ ވިޔަފާރިއަކުންނަމަ ސޮއި ކުރާމީހާގެ މަޤާމާއި، އެތަނެއްގެ ތައްގަޑުޖަހައިފައި ފުރިހަމަކުރަންވާނެއެވެ.)

2.2 ލޯކަލް އިންވެސްމެންޓަކުންނަމަ ރަޖިސްޓްރީ ކޮޕީ

2.3 އަމިއްލަ ފަރާތަކުންނަމަ އެފަރާތުގެ ނަމާއި ، މިހާރުގެ އެޑްރެހާއި އައި.ޑީ.ކާޑް ކޮޕީ އެއް ހުށަހަޅަންވާނެއެވެ.

2.4 ކުންފުންޏަކުން ނުވަތަ ޕާރޓްނާޝިޕްއަކުން ނަމަ ވިޔަފާރި ރަޖިސްޓްރީ ކުރުމާއި ބެހޭ ޤާނޫނު ނަންބަރ: 2014/18 ގެ 4 ވަނަ މާއްދާގައި ބަޔާން ކޮއްފައިވާ ގޮތުގެމަތިން މިނިސްޓްރީ އޮފް އިކޮނޮމިކްޑިވެލޮޕްމެންޓްގައި ރަޖިސްޓްރީކޮއްފައިވާ ރަޖިސްޓްރޭޝަން ސެޓްފިކެޓް ކޮޕީ ހުށަހަޅަންވާނެއެވެ.

2.5 ޖީ.އެސް.ޓީ އަށް ރަޖިސްޓްރީ ކޮށްފައިވާ ފަރާތްތަކުން ޖީ.އެސް.ޓީ ރަޖިސްޓްރޭޝަން ސަރޓިފިކެޓް ކޮޕީ

**ނޯޓް: (އަންދާސީ ހިސާބް ހުށަހަޅުއްވާއިރު މަތީގައި ބާޔާންކުރެވިފައިވާ ލިޔުންތައް ހުށަހަޅަންވާނެއެވެ. އަދި މި ލިޔުންތައް ހުށަނަހަޅާނަމަ އަންދާސީ ހިސާބް ބާޠިލް ކުރެވޭނެއެވެ.)**

**3. އަންދާސީ ހިސާބު ހުށަހަޅާ ފަރާތްތަކަށް ދެވޭ އިރުޝާދު:**

3.1 މި ބީލަމުގެ މުއްދަތަކީ ބީލަން ހުށަހަޅާ ތާރީޚުންފެށިގެން 90( ނުވަދިހަ) ދުވަހެވެ.

3.2 އަންދާސީ ހިސާބު ހުށަހަޅުއްވަން ވަޑައިގަންނަވާ ފަރާތްތަކުން އަންދާސީ ހިސާބު ހުށަހަޅުއްވަން ކަނޑައެޅިފައިވާ ވަގުތަށް ހާޒިރުވެ ވަޑައިގަންނަވަންވާނެއެވެ. އަދި ހުށަހަޅުއްވާ އަންދާސީ ހިސާބު ބަލައިގަންނައިރު ރެޖިސްޓަރ ކުރަން ވަޑައިނުގަންނަވާ ފަރާތްތަކުގެ އަންދާސީ ހިސާބު ބަލައެއްނުގަނެވޭއެވެ.

3.3 ވިޔަފާރި ރަޖިސްޓްރީ ކޮށްފައި ނުވާ ފަރާތްތަކަށް ޕްރޮޖެކްޓް އެވާރޑް ކުރެވިއްޖެނަމަ އެފަރާތުގެ ވިޔަފާރި ރަޖިސްޓްރީ ކުރުމަށާއި، މީރާގައި ރަޖިސްޓްރީ ކުރުމަށް ( 1 މިލިއަން ރުފިޔާ އިން މަތީގެ ޕްރޮޖެކްޓެއް ކަމުގައި ވާނަމަ) މީރާގައި ރަޖިސްޓްރީ ކުރަންވާނެއެވެ. އަދި ނެޝަނަލް ކޮންޓްރެކްޓަރސް ރަޖިސްޓްރީގައި ރަޖިސްޓްރީ ވުމަށާއި، އެފަރާތުން ދަޢުލަތަށް ދައްކަން ޖެހޭ އެއްވެސް ޓެކުހެއް ނެތް ކަމަށް މީރާއިން ދޫކުރާ ޓެކްސް ކްލެއަރެންސް ރިޕޯރޓް ހޯދުމަށް މުލި ޖުމްލަ 07 (ހަތެއް) ދުވަސް ( ސަރުކާރު ބަންދުދުވަސް ފިޔަވައި) ދެވޭނެއެވެ. މި މުއްދަތުގެ ތެރޭގައި މަތީގައި ދެންނެވިފައިވަ ލިޔުންތައް މިމިނިސްޓްރީ އަށް ހުށަނޭޅިއްޖެނަމަ ދެވަނައަށް އެންމެ ގިނަ ޕޮއިންޓް ލިބިފައިވާ ފަރާތްތަށް ބިދް އެވާރޑް ކުރެވޭނެއެވެ. މި މަސައްކަތް ޙަވާލު ކުރުމަށް ހަމަޖެހިފައިވަނި އެފަރާތުން ދައުލަތަށް ދައްކަންޖެހޭ އެއްވެސް ޓެކުހެއް ނެތްކަމަސް މީރާއިން ދޫކުރާ ލިޔުން ޓެކްސް ކުލިއަރެންސް ރިޕޯރޓް ހުށަހެޅުމުންނެވެ.

3.4 ޓެންޑަރ ޑޮކިއުޔުމެންޓްގައި ތައްގަޑު ޖެހުމަށް ބަޔާންކޮށްފައިވާ ހުރިހާ ތަނެއްގައި ކުންފުންޖަކުން ނަމަ ތައްގަޑު ޖަހާފައި އަދި އަމިއްލަ ފަރާތަކުން ނަމަ ސޮއިކޮށްފައި ހުންނަން ވާނެއެވެ.

3.5 ޕޮއިންޓް ދިނުމަށް ބެނުންވާ ޑޮކިޔުމެންޓްތައް ކޮންޓްރެކްޓަރުން ހުށަހަޅުއްވަން ވަނެއެވެ. ކޮންޓްރެކްޓަރުން ހުށަހަޅުއްވަ ބިޑްތައް އިވޭލުއޭޓް ކުރުމުގައި ޕޮއިންޓް ދެވޭނީ ހުށަހަޅުއްވަފައިވަ ޑޮކިޔުމެންޓް ތަކަށް ބިނަކޮށެވެ. މިގޮތުން ހުށަހަޅުއްވަން ޖެހިވަޑައިގަންނަވާ ޑޮކިއުމެންޓް ތަކުގެ ތެރެއިން ޑޮކިޔުމެންޓެއް ހުށަހަޅުއްވަފައި ނުވާނަމަ އެފަރާތްތަކަށް އެއައިޓަމަކަށް ޕޮއިންޓެއް ނުލިބޭނެއެވެ.

3.6 ކޮންޓްރެކްޓަރ ހުށަހަޅުއްވާފައިވާ ޑޮކިޔުމެންޓްތައް ޗެކްކުރާއިރު ޞައްޙަނޫން ޑޮކިޔުމަންޓެއް ހުށައަޅުއްވާފައިވާ ކަމަށް ސަބިތުވެއްޖެނަމަ އެ ކޮންޓްރެކްޓަރއެއްގެ ބިޑް ބާޠިލް ކުރެވޭނެއެވެ.

**4. މަސައްކަތުގެ ތަފްސީލް:**

**ލެބޯޓަރީ ނެތް ރަށްރަށުން ސާމްޕަލް ނަގައި ލެބޯޓަރީއަށް ފޮނުވައި ނަތީޖާ ލިބިގަތުމުގެ ނިޒާމް**

(ލެބޯޓްރީގެ ފަސޭހަކަން ރަށަށް)

**ތަޢާރަފް**

މި ނިޒާމަކީ ލެބޯޓްރީގެ ޚިދުމަތް ލިބެންނެތް މަރުކަޒުތަކުގެ ބަލިމީހުންނަށް ރަށުގައި ތިބެގެން އެރަށެއްގެ ޞިއްޙީމަރުކަޒު މެދުވެރިކޮށް ސާމްޕަލްނަގައި ހަމަޖެހިފައިވާ އުސޫލެއްގެ ތެރެއިން އެންމެ ކައިރީ ހުރި ލެބޯޓްރީއަކަށް ފޮނުވައިގެން ޓެސްޓްހަދާ، ދުވަހުން ދުވަހަށް ނަތީޖާލިބުމުގެ ލުއިފަސޭހަ ނިޒާމެކެވެ.

**ފޯކަލް ޕޮއިންޓް**

* އަތޮޅު ހޮސްޕިޓަލްގެ ލެބޯރެޓަރީގައި އެވަގުތެއްގައި ހުންނަވާ އިންޗާޖު.
* ޓެސްޓްތައް ހަދަން ފަނުވާ ހޮސްޕިޓަލް ނުވަތަ ސިއްހީމަރުކަޒުގެ ލެބޯރެޓަރީން ކަނޑައަޅާ ފޯކަލްޕޮއިންޓް.
* ސާމްޕަލް ފޮނުވާ ސިއްހީމަރުކަޒުތަކުގައި ސާމްޕަލް ނެގުމުގައި އިސްކޮށް ހުންނަ ފަރާތް (ޑޮކްޓަރ / ނާރސް)
* މަތީގައި ބަޔާންކުރި މައުލޫމަތުތަށް (ޓެސްޓް ހަދާ ފަރާތާއި ސާމްޕަލް ނަގާ ފަރާތް) ދެފަރާތަށްވެސް އެންގުން.
* ސާމްޕަލް އުފުލާ އުޅަނދުގެ ވެރިފަރާތް ނުވަތަ ކަނޑައަޅާ ފަރާތް.

**މި ނިޒާމުކުރިއަށް ދާނެގޮތް**

* ލެބޯޓްރީ ސާމްޕަލްނަގާ ޞިއްޙީމަރުކަޒުން ލެބޯޓްރީ ޓެސްޓްހަދާ ޞިއްޙީމަރުކަޒަށް ނުވަތަ ހޮސްޕިޓަލަށް ލެބޯޓަރީ ސާމްޕަލް ގެންދިއުމާއި އަނބުރާ ސާމްޕަލްއުފުލާ ކެރިއަރ ޞިއްޙީމަރުކަޒަށް ގެންގޮސްދިނުން.
* މިޚިދުމަތް ޢާނމުކޮށް ފޯރުކޮށްދޭނީ ރަސްމީކޮށް ޞިއްޙީމަރުކަޒު ހުޅުވާ ދުވަސްތަށް ކަމުގައިވާ އާދީއްތަ އިން ބުރާސްފަތި ދުވަހަށެވެ.
* ބަންދު ދުވަސްތައް ފިޔަވާ ކޮންމެދުވަހެއްގެ ހެނދުނު 11:00 ގައި ޞިއްޙީ މަރުކަޒަށް ގޮސް ސާމްޕަލް ކެރިއަރ އާއި ޙަވާލުވާންވާނެއެވެ. އަދި ޒިންމާދާރުކަމާއި އެކީގައި ހަމައެދުވަހުގެ ހެނދުނު 12:30 ގެ ކުރިން ސާމްޕަލް ކެރިއަރ، ނުވަތަ ސާމްޕަލް ގެންދިއުމަށްފަހު ކެރިއަރު އަނބުރާ ޞިއްޙީ މަރުކަޒާއި ޙަވާލުކުރަންވާނެއެވެ.
* ހެނދުނު 11:00ގައި ސާމްޕަލްއެއް ޞިއްޙީ މަރުކަޒުގައި ނެތް ދުވަހެއްނަމަ އެދުވަހު ދަތުރުކުރާކަށް ނުޖެހޭނެއެވެ.
* ހުކުރު ދުވަހު ނުވަތަ ބަންދު ދުވަހެއްގައި ސާމްޕަލް ގެންދިއުމަށް މަރުކަޒުން އެދިއްޖެނަމަ އެދޭވަގުތުން ފެށިގެން ގިނަވެގެން 1 (އެކެއް) ގަޑިއިރު ތެރޭގައި ކަނޑައެޅިފައިވާ މަރުކަޒަށް ސާމްޕަލް ގެންގޮސްދޭން ޖެހޭނެއެވެ.
* އުޅަނދަށް މައްސަލައެއް ދިމާވިނަމަވެސް ކަނޑައެޅިފައިވާ ވަގުތަށް ސާމްޕަލް ކެރިއަރ ރައްކާތެރިކަމާއެކު ކަނޑައެޅިފައިވާ މަރުކަޒަށް ގެންދިއުމަކީ މަސައްކަތާއި ޙަވާލުވާ ފަރާތުގެ ޒިންމާއެކެވެ.
* ވިއްސާރަވެ މޫސުން ގޯސްވުމުގެ ސަބަބުން ދަތުރު ނުކުރެވޭނެކަމަށް ނިންމާނީ މޫސުމާއި ބެހޭ އިދާރާއިން މިސަރަޙައްދުގައި ކަނޑު ދަތުރުފަތުރު ނުކުރުމަށް އިލްތިމާސްކުރުމުންނެވެ. މިފަދަ ޙާލަތްތަކުގައި ދަތުރު ނުކުރެވޭނެ ކަމަށް ނިންމާނީ ސާމްޕަލް ފޮނުވާ ޞިއްޙީ މަރުކަޒުންނެވެ.
* ފުރަން ކަނޑައެޅިފައިވާ ގަޑީގައި މޫސުން ގޯސްވުމުގެ ސަބަބުން ދަތުރު ކުރެވޭވަރު ނުވާނަމަ، މޫސުމަށް ބެލުމަށްފަހު ދަތުރުކުރެވޭވަރަށް އެދުވަހެއްގެ މޫސުން ރަނގަޅުވުމުން ވީ އެންމެ އަވަހަކަށް ދަތުރުކުރަންވާނެއެވެ.
* މަސައްކަތް ޙަވާލުކުރި ފަރާތުން ސާމްޕަލް ޙަވާލުކޮށް އަދި ބަލައިގަންނަންވާނީ ފޮތުގައި ލިޔެ ސޮއިކުރުމަށްފަހުގައެވެ. އަދި ދުވަހުން ދުވަހަށް މަސައްކަތުގެ ލޮގް ބަލަހައްޓަންވާނެއެވެ. އަދި މިލޮގްގައި އޮންނަންވާނީ ދެފަރާތުންވެސް ސޮއިކުރެވިފައެވެ.

**ސާމްޕަލް ނެގުމުގައި ވިސްނަންވީ ކަންތައްތައް**

* ސާމްޕަލް ނަގަންވާނީ އެކަމަށް ކަނޑައެޅިފައިވާ ފުޅި ނުވަތަ ޓެސްޓްޓިޔުބު ދަޅަށެވެ.
* ސާމްޕަލް ރިކްއެސްޓް ސްލިޕާ އެއްގޮތަށް ލޭބަލްކޮށް،އަދި ސާމްޕަލް ނެގިގަޑި އެގެން އޮތުން.
* ސާމްޕަލް ނެގުމަށް ފަހު ސާމްޕަލްތައް ކަނޑައެޅިފައިވާ މިންގަޑާއި އެއްގޮތައް ރަނގަޅަށް ޕެކްކުރަންވާނެއެވެ.
* ކެރިޔަރ އުފުލާ ފަރާތާއި ކެރިޔަރ ހަވާލުކުރަންވާނީ ލިޔުމުން ހަވާލުކުރުން.

**އާސަންދަ ޚިދުމަތް**

* އާސަންދައިގެ ކަންތައްތައް ފުރިހަމަކުރާނީ ޓެސްޓް ހަދާ ހޮސްޕިޓަލް ނުވަތަ ހެލްތު ސެންޓަރަކުންނެވެ.
* ސާމްޕަލާ އެއްކޮށް އާސަންދަ އިންވޮއިސްކުރުމަށްޓަކައި ބޭނުންވާނެ އައިޑީކާޑުގެ ކޮޕީ ޓެސްޓް ހަދާ ހޮސްޕިޓަލް ނުވަތަ ހެލްތް ސެންޓަރަށް ފޮނުވަންވާނެއެވެ.
* އިތުރަށް ދިމާވާ ކަންތައްތައް ދެފަރާތުން މަޝްވަރާކޮށް، އަތޮޅު ހޮސްޕިޓަލާ ހިއްސާކޮށް ނިންމަންވާނެއެވެ.

**ރިޕޯރޓްކުރުން:**

* ސާމްޕަލް ކެރިޔަރ އުޅަދާއި ހަވާލުކުރުމަށް ފަހު ސާމްޕަލްތައް ގެންދެވޭ ލެބޯރެޓަރީއަށް (ދެފަރާތް އެއްބަސްވެވޭ މުވާސަލާތެއް މެދުވެރިކޮށް) އަންގަންވާނެއެވެ.

**ޚުލާސާ**

މިނިޒާމަކީ ލެބޯޓްރީ ޓެސްޓް ހެދެން ނުހުންނަ ރަށްރަށުން ސާމްޕަލް ނަގައި، ހަމަޖެހިފައިވާ ހެލްތްސެންޓަރަކަށް ސާމްޕަލް ފޮނުވައިގެން ޓެސްޓް ހަދާ ނަތީޖާ ފޯރުކޮށް ދިނުމުގެ ލުއިފަސޭހަ ނިޒާމެކެވެ. ވުމާއިއެކު މިކަން އެންމެންގެ ލާބަޔާ މަންފާއަށްޓަކައި ހުއްޓުމެއްނެތި ކުރިއަށް ގެންދެވޭތޯ ބެލުމަކީ ވަރަށް މުހިއްމުކަމެކެވެ. އެހެން ކަމުން މިކަމުގައި ދިމާވާ ގޮންޖެހުންތަކުން އަރައިގަތުމަށްޓަކައި މިކަމުގައި އިސްކޮށް ތިއްބަވާ ބޭފުޅުން މަޝްވަރާ ކުރަންޖެހޭ ފަރާތްތަކައި މަޝްވަރާކޮށް އިޚްލާސްތެރިކަމާއެކު މަސައްކަތްކުރެވޭތޯ ބަލަންވާނެއެވެ.

**ބީލަން ޙާޞިލުކުރާނެ ފަރާތެއް ހޮވުމުގައި ބަލާ ޕޮއިންޓް ދޭނޭ މިންގަނޑުތައް**

|  |  |  |
| --- | --- | --- |
| ހުށަ ހެޅި ފަރާތް | އަގު | ޖުމްލަ |
|  | 100 | 100 |

**އަގަށް ޕޮއިންޓް ދޭނެގޮތް**

އެންމެ ކުޑައަގު ހުށަހަޅާފައިވާ ފަރާތަކަށް ލިބޭނީ 100 ޕޮއިންޓް އެވެ. ( މިގޮތުން ޕޮއިންޓް ދެވޭނީ އެންމެ ކުޑަ އަގެއް ހުށަހަޅާ ފަރާތަކަށް އެންމެ މަތީ ޕޮއިންޓް ދިނުމައްފަހު އެއަށްފަހު ޕޮއިންޓް ދެވޭނީ ރޭޝިއޯ އިންނެވެ.)

**އަންދާ ސީހިސާބާއެކު ހުށައަޅަންޖެހޭ ތަކެތި**

އަންދާސީ ހިސާބު ހުށަހަޅުއްވަނީ ކުންފުންޏަކުންނަމަ ކުންފުނީގެ ރަޖިސްޓްރީގެ ކޮޕީ އަދި އަމިއްލަ ފަރާތަކުން ނަމަ އައި.ޑީ.ކާޑުގެ ކޮޕީ ހުށަހަޅުއްވަން ވާނެއެވެ. މިތަކެތި ހުށަނަހަޅާނަމަ އަންދާސީ ހިސާބު ބާޠިލް ވާނެއެވެ.

މަތީގައި ދެންނެވިފައިވާ ޕޮއިންޓް ދިނުމަށް ބޭނުންވާ ޑޮކިޔުމެންޓްތައް ކޮންޓްރެކްޓަރ ހުށަހަޅުއްވަން ވާނެއެވެ. ޕޮއިންޓް ދެވޭނީ ހުށަހަޅުއްވާފައިވާ ޑޮކިޔުމެންޓް ތަކަށެވެ. އަދި ޑޮކިޔުމެންޓް ހުށަހަޅުއްވާފައި ނުވާނަމަ އެފަރާތް ތަކަށް އެއައިޓަމަކަށް ޕޮއިންޓް ނުލިބޭނެ އެވެ.

ކޮންޓްރެކްޓަރ ހުށަހަޅުއްވާފައިވާ ޑޮކިޔުމެންޓް ތައް ޗެކް ކުރާއިރު ޞައްޙަ ނޫން ކަމަށް ސާބިތު ވެއްޖެނަމަ އެ ކޮންޓްރެކްޓަރ ގެ ބިޑް ބާޠިލް ކުރެވޭނެ އެވެ.

-------------------------------------